Vsebina
Kazalo 🔎︎

# Bitna slika

Izberite bitno sliko, ki jo želite uporabiti kot vzorec polnila, ali pa ustvarite lastni vzorec slikovnih pik.

Za dostop do tega ukaza ...

Izberite Oblika – Polje z besedilom in lik – Predmet – Področje – zavihek Bitne slike.

## Bitna slika

Izpiše bitne slike, ki so na voljo. Bitne slike lahko tudi uvozite.

Če želite preimenovati bitno sliko, jo izberite, desno kliknite in izberite Preimenuj. Če želite izbrisati bitno sliko, jo izberite, desno kliknite in izberite Izbriši.

### Dodaj / Uvozi

Poiščite bitno sliko, ki jo želite uvoziti, in kliknite Odpri. Bitna slika je dodana na konec seznama bitnih slik, ki so na voljo.

Uvožene bitne slike se shranijo v vašem uporabniškem profilu in jih lahko uporabite v drugih dokumentih.

## Možnosti

### Slog

- Tlakovano: zapolni področje z bitno sliko kot tlakovcem.

- Raztegnjeno: raztegnite sliko, da bo ustrezala področju predmeta.

- Položaj/velikost po meri: po svoji meri določite velikost in položaj bitne slike v področju predmeta.

### Velikost

Velikost tlakovcev in velikost po meri.

- Širina: določite širino tlakovca ali velikost po meri.

- Višina: določite višino tlakovca ali velikost po meri.

- Merilo: potrdite polje, da vključite nastavitve višine in širine relativno na izvirno velikost.

### Položaj

Izberite položaj sidranja bitne slike v področju predmeta.

### Položaj pri tlakovanju

- X-odmik: vodoravni odmik bitne slike glede na položaj sidranja.

- Y-odmik: navpični odmik bitne slike glede na položaj sidranja.

### Odmik pri tlakovanju

Izberite odmik pri tlakovanju v vrsticah ali stolpcih. Vrednost odmika lahko določite z vrtilnim gumbom.

### Polje predogleda

Pokaže predogled trenutnega izbora.