Storitev ScriptForge.FileSystem

Vsebina
Kazalo 🔎︎

# Storitev ScriptForge.FileSystem service

Storitev FileSystem vključuje metode za ravnanje z datotekami in mapami. Sledi nekaj primerov funkcionalnosti, ki jih zagotavlja ta storitev:

- preverjanje, ali datoteka oz. mapa obstaja.

- ustvarjanje in brisanje map in datotek;

- odpiranje pogovornih oken za odpiranje/shranjevanje datotek;

- dostop do seznama datotek v mapi itn.

Metode v storitvi FileSystem so večinoma utemeljene na UNO-vmesniku XSimpleFileAccess.

## Definicije

Spodnja tabela izpiše glavne parametre, ki jih uporablja večina metod iz storitve FileSystem.

Parameter | Opis
FileName | Polno ime datoteke, vključno s potjo, a brez ločila poti na koncu.
FolderName | Polno ime mape, vključno s potjo. Vsebuje lahko zaključno ločilo poti (ali pa ne).
Name | Zadnja komponenta Folder Name ali File Name, vključno s končnico. Ta parameter je vedno izražen v domorodnem zapisu operacijskega sistema.
BaseName | Zadnja komponenta Folder Name ali File Name, brez končnice.
NamePattern | Katero koli od zgornjih imen z nadomestnimi znaki v zadnji komponenti. Dovoljen nadomestni znaki so: "?" predstavlja poljuben posamičen znak. "*" predstavlja nič, enega ali več poljubnih znakov.

Storitev FileSystem omogoča izvajanje operacij nad več datotekami hkrati. Z uporabo vzorcev imen lahko z uporabniškimi skripti kopirate, premikate ali izbrišete več datotek. Z vgrajenimi metodami Basic pa lahko obravnavate le posamične datoteke.

### Notacija imen datotek

Notacijo, uporabljeno za zapis imen datotek in map tako za argumente kot za vrnjene vrednosti določa lastnost FileNaming storitve FileSystem.

Na kratko: možne vrste reprezentacije so "URL" (datotečna notacija URL), "SYS" (notacija operacijskega sistema) in "ANY" (privzeta vrednost). Glejte tudi spodaj.

Primer notacije URL je file:///C:/Documents/my_file.odt Poskusite uporabljati notacijo URL, kadar je le možno, saj gre za bolj prenosljiv način.

## Priklic storitve

Pred uporabo storitve FileSystem je potrebno naložiti knjižnico ScriptForge na sledeč način:

            GlobalScope.BasicLibraries.LoadLibrary("ScriptForge")

Naslednji odlomek kode prikliče storitev FileSystem. Kot primer je bila uporabljena metoda BuildPath.

          Dim FSO As Variant
          FSO = CreateScriptService("FileSystem")
          FSO.BuildPath(...)

Ta storitev je v celoti podprta v jezikih Basic in Python. Vsi primeri so zapisani v programskem jeziku Basic in jih lahko enostavno pretvorite v Python.

## Lastnosti

Ime | Samo za branje | Vrsta | Opis
FileNaming | Ne | String | Določi ali vrne trenutno notacijo datotek in map, možne vrednosti so "ANY", "URL" in "SYS": "ANY": (privzeta vrednost) metode storitve FileSystem sprejemajo za vhodne vrednost tako zapis URL kot trenutno notacijo operacijskega sistema, vendar vedno vrnejo nize v zapisu URL. "URL": metode storitve FileSystem pričakujejo za vhodne argumente notacijo URL in vrnejo nize URL. "SYS": metode storitve FileSystem pričakujejo notacijo trenutnega operacijskega sistema tako za vhodne argumente kot za vrnjene nize. Ko je določena, lastnost FileNaming ostane nespremenjene do konca seje LibreOffice oz. do naslednje določitve.
ConfigFolder | Da | String | Vrne mapo s prilagoditvami LibreOffice.
ExtensionsFolder | Da | String | Vrne mapo, v kateri so nameščene razširitve.
HomeFolder | Da | String | Vrne domačo mapo uporabnika.
InstallFolder | Da | String | Vrne namestitveno mapo LibreOffice.
TemplatesFolder | Da | String | Vrne mapo s sistemskimi datotekami predlog.
TemporaryFolder | Da | String | Vrne mapo začasnih datotek, kot jo določajo nastavitve poti v LibreOffice.
UserTemplatesFolder | Da | String | Vrne mapo, ki vsebuje uporabniško-določene datoteke predlog.

Seznam metod storitve FileSystem
BuildPath CompareFiles CopyFile CopyFolder CreateFolder CreateTextFile DeleteFile DeleteFolder FileExists | Files FolderExists GetBaseName GetExtension GetFileLen GetFileModified GetName GetParentFolderName | GetTempName HashFile MoveFile MoveFolder OpenTextFile PickFile PickFolder SubFolders

## BuildPath

Združi pot mape in ime datoteke in vrne polno ime datoteke z veljavnim ločilom poti. Ločilo poti je dodano po potrebi.

### Skladnja:

            FSO.BuildPath(FolderName As String, Name As String) As String

### Parametri:

FolderName: pot, s katero bo kombinirano ime Name. Ni potrebno, da navedena pot predstavlja obstoječo mapo.

Name: ime datoteke, ki bo pripeto imenu mape FolderName. Ta parameter uporablja notacijo trenutnega operacijskega sistema.

### Primer:

          Dim FSO : FSO = CreateScriptService("FileSystem")
          FSO.FileNaming = "URL"
          MsgBox FSO.BuildPath("file:///home/user", "sample file.odt")
          'file:///home/user/sample%20file.odt

## CompareFiles

Primerja dve datoteki in vrne True, če se zdita identični.

Glede na vrednost argumenta CompareContents je primerjava med datotekama lahko samo glede na atribute datoteke (kot je datum zadnje spremembe) ali glede na vsebino datoteke.

### Skladnja:

              FSO.CompareFiles(FileName1 As String, FileName2 As String, [CompareContents As Boolean]) As Boolean

### Parametri:

FileName1, FileName2: imena datotek za primerjavo.

CompareContents: če je True, bo vsebina datotek primerjana (privzeto = False).

### Primer:

            FSO.FileNaming = "SYS"
            If FSO.CompareFiles("C:\myFile1.txt", "C:\myFile2.txt", CompareContents := False) Then
                ...
            End If

## CopyFile

Kopira eno ali več datotek iz enega mesta na drugega. Vrne True, če je kopirana vsaj ena datoteka, ali False, če je prišlo do napake.

Do napake pride tudi, če parameter Source uporablja nadomestne znake in se z iskanim vzorcem ne ujema nobena datoteka.

Metoda se ustavi nemudoma, ko naleti na napako. Metoda se ne povrne niti ne razveljavi spremembe, opravljene pred nastopom napake.

### Skladnja:

            FSO.CopyFile(Source As String, Destination As String, [Overwrite As Boolean]) As Boolean

### Parametri:

Source: lahko je FileName (ime datoteke) ali NamePattern (vzorec imena), ki določa eno ali več datotek, ki jih želite kopirati.

Destination: lahko je ime datoteke FileName, ki določa, kam naj bo kopirana posamezna datoteka Source, ali ime mape FolderName, v katero bo kopiranih več datotek iz mape Source.

- Če mapa FolderName ne obstaja, bo ustvarjena.

- Nadomestni znaki niso dovoljeni v Destination.

Overwrite: če je True (privzeto), je datoteke možno prepisati. Metoda spodleti, če je Destination samo za branje, ne glede na vrednost Overwrite.

### Primer:

            FSO.FileNaming = "SYS"
            ' Kopira eno samo datoteko.
            FSO.CopyFile("C:\Documents\my_file.odt", "C:\Temp\copied_file.odt")
            ' Kopira več datotek. Kopirajo se samo datoteke, podmape ne.
            FSO.CopyFile("C:\Documents\*.*", "C:\Temp\", Overwrite := False)

## CopyFolder

Kopira eno ali več map z enega mesta na drugo. Vrne True, če je kopirana vsaj ena mapa, oz. False, če nastopi napaka.

Do napake pride tudi, če parameter Source uporablja nadomestne znake in se z iskanim vzorcem ne ujema nobena mapa.

Metoda se ustavi nemudoma, ko naleti na napako. Metoda se ne povrne niti ne razveljavi spremembe, opravljene pred nastopom napake.

### Skladnja:

            FSO.CopyFolder(Source As String, Destination As String, [Overwrite As Boolean]) As Boolean

### Parametri:

Source: lahko je FolderName (ime mape) ali NamePattern (vzorec imena), ki določa eno ali več map, ki jih želite kopirati.

Destination: določa ime mape FolderName. v katero bo kopirana mapa oz. mape, določene z nizom Source.

- Če mapa FolderName ne obstaja, bo ustvarjena.

- Nadomestni znaki niso dovoljeni v Destination.

Overwrite: če je True (privzeto), je datoteke možno prepisati. Metoda spodleti, če je Destination samo za branje, ne glede na vrednost Overwrite.

### Primer:

            FSO.FileNaming = "SYS"
            FSO.CopyFolder("C:\Documents\*", "C:\Temp\", Overwrite := False)
            ' Kopirane so mape, njihove datoteke in njihove podmape

## CreateFolder

Ustvari navedeno mapo FolderName. Vrne True, če je mapa uspešno ustvarjena.

Če ima navedena mapa nadrejeno mapo, ki ne obstaja, bo tudi ta ustvarjena.

### Skladnja:

            FSO.CreateFolder(FolderName As String) As Boolean

### Parametri:

FolderName: niz, ki predstavlja mapo, ki bo ustvarjena. Če mapa že obstaja, prikliče izjemo.

### Primer:

            FSO.FileNaming = "SYS"
            FSO.CreateFolder("C:\NewFolder\")

## CreateTextFile

Ustvari navedeno datoteko in vrne predmet TextStream, s katerim lahko pišete v datoteko.

Metoda vrne predmet Null, če je prišlo do napake.

### Skladnja:

            FSO.CreateTextFile(FileName As String, [Overwrite As Boolean], [Encoding As String]) As Object

### Parametri:

FileName: ime datoteke, ki naj bo ustvarjena.

Overwrite: logična vrednost, ki določa, če je datoteko FileName dovoljeno prepisati (privzeto = True).

Encoding: nabor znakov, ki naj bo uporabljen. Privzeta kodiranje je »UTF-8«.

### Primer:

            Dim myFile As Object
            FSO.FileNaming = "SYS"
            Set myFile = FSO.CreateTextFile("C:\Temp\ThisFile.txt", Overwrite := True)

Če želite izvedeti več o imenih naborov znakov, si oglejte stran Nabori znakov IANA (IANA's Character Set) (v angl.). Upoštevajte, da LibreOffice ne podpira vseh obstoječih naborov znakov.

## DeleteFile

Izbriše eno ali več datotek. Vrne True, če je izbrisana vsaj ena datoteka, ali False, če je prišlo do napake.

Do napake pride tudi, če parameter FileName uporablja nadomestne znake in se z iskanim vzorcem ne ujema nobena datoteka.

Datoteke, ki jih želite izbrisati, ne smejo biti samo za branje.

Metoda se ustavi nemudoma, ko naleti na napako. Metoda se ne povrne niti ne razveljavi spremembe, opravljene pred nastopom napake.

### Skladnja:

            FSO.DeleteFile(FileName As String) As Boolean

### Parametri:

FileName: lahko je FileName (ime datoteke) ali NamePattern (vzorec imena), ki določa eno ali več datotek, ki jih želite izbrisati.

### Primer:

            FSO.FileNaming = "SYS"
            FSO.DeleteFile("C:\Temp\*.docx")
            ' Izbrišejo se le datoteke, podmape ne

## DeleteFolder

Izbriše eno ali več map. Vrne True, če je izbrisana vsaj ena mapa, oz. False, če nastopi napaka.

Do napake pride tudi, če parameter FolderName uporablja nadomestne znake in se z iskanim vzorcem ne ujema nobena mapa.

Mape, ki jih želite izbrisati, ne smejo biti samo za branje.

Metoda se ustavi nemudoma, ko naleti na napako. Metoda se ne povrne niti ne razveljavi spremembe, opravljene pred nastopom napake.

### Skladnja:

            FSO.DeleteFolder(FolderName As String) As Boolean

### Parametri:

FolderName: lahko je FolderName (ime mape) ali NamePattern (vzorec imena), ki določa eno ali več map, ki jih želite izbrisati.

### Primer:

            FSO.FileNaming = "SYS"
            FSO.DeleteFolder("C:\Temp\*")
            ' Izbrisane so samo mape, datoteke v vrhnji mapi (C:\Temp\) niso

## FileExists

Vrne True, če je dano ime datoteke veljavno in datoteka obstaja, sicer metoda vrne False.

Če je parameter FileName dejansko ime obstoječe mape, metoda vrne False.

### Skladnja:

            FSO.FileExists(FileName As String) As Boolean

### Parametri:

FileName: niz, ki predstavlja datoteko, ki bo preizkušena.

### Primer:

            FSO.FileNaming = "SYS"
            If FSO.FileExists("C:\Documents\my_file.odt") Then
                '...
            End If

## Files

Vrne ničelno polje map, shranjenih v dani mapi. Vsak vnos v polju je niz, ki vsebuje polno pot in ime datoteke.

Če mapa FolderName ne obstaja, prikliče napako.

Vrnjeni seznam lahko filtrirate z nadomestnimi znaki.

### Skladnja:

            FSO.Files(FolderName As String, [Filter As String]) As Variant

### Parametri:

FolderName: niz, ki predstavlja mapo. Mapa mora obstajati. FolderName ne sme opredeljevati datoteke.

Filter: niz, ki vsebuje nadomestne znake ("?" in "*"), ki bodo uporabljeni na vrnjenem seznamu datotek (privzeto je enak »«).

### Primer:

            Dim filesList As Variant, file As String
            FSO.FileNaming = "SYS"
            filesList = FSO.Files("/home/user/", "*.txt")
            For Each file In filesList
                ' ...
            Next file

## FolderExists

Vrne True, če je dano ime mape FolderName veljavno in mapa obstaja, sicer metoda vrne False.

Če je parameter FolderName dejansko ime obstoječe datoteke, metoda vrne False.

### Skladnja:

            FSO.FolderExists(FolderName As String) As Boolean

### Parametri:

FolderName: niz, ki predstavlja mapo, ki bo preizkušena.

### Primer:

            FSO.FolderNaming = "SYS"
            If FSO.FolderExists("C:\Documents\Thesis") Then
                '...
            End If

## GetBaseName

Vrne osnovo BaseName (enako zadnji komponenti) imena mape ali datoteke, brez končnice.

Metoda ne preverja, če podana datoteka ali mapa obstaja.

### Skladnja:

            FSO.GetBaseName(FileName As String) As String

### Parametri:

FileName: niz, ki predstavlja ime datoteke in njeno pot.

### Primer:

            ' Če je vhodni parameter mapa, vrne zadnjo komponento poti
            MsgBox FSO.GetBaseName("/home/user/Documents") ' "Documents"
            ' Če je vhodni parameter datoteka, metoda vrne ime datoteke brez končnice in poti
            MsgBox FSO.GetBaseName("/home/user/Documents/my_file.ods") ' "my_file"

## GetExtension

Vrne končnico datoteke ali imena mape, brez znaka za piko (".").

Metoda ne preverja obstoja navedene datoteke ali mape.

Če to metodo uporabite za ime mape ali datoteke brez končnice, vrne prazen niz.

### Skladnja:

            FSO.GetExtension(FileName As String) As String

### Parametri:

FileName: niz, ki predstavlja ime datoteke in njeno pot.

### Primer:

            FSO.FileNaming = "SYS"
            MsgBox FSO.GetExtension("C:\Windows\Notepad.exe")  ' "exe"

## GetFileLen

Vgrajena funkcija Basica FileLen vrne število bajtov, vsebovanih v datoteki kot vrednost Long, t.j. do 2 GB.

Metoda GetFileLen lahko ravna z veliko večjimi datotekami, saj vrne vrednost Currency.

### Skladnja:

            FSO.GetFileLen(FileName As String) As Currency

### Parametri:

FileName: niz, ki predstavlja obstoječo datoteko.

### Primer:

            Dim a As Currency
            FSO.FileNaming = "SYS"
            a = FSO.GetFileLen("C:\pagefile.sys")

## GetFileModified

Vrne datum zadnje spremembe dane datoteke.

### Skladnja:

            FSO.GetFileModified(FileName As String) As Date

### Parametri:

FileName: niz, ki predstavlja obstoječo datoteko.

### Primer:

            Dim a As Date
            FSO.FileNaming = "SYS"
            a = FSO.GetFileModified("C:\Documents\my_file.odt")

## GetName

Vrne zadnjo komponento imena datoteke ali mape v domorodnem zapisu operacijskega sistema.

Metoda ne preverja, če podana datoteka ali mapa obstaja.

### Skladnja:

            FSO.GetName(FileName As String) As String

### Parametri:

FileName: niz, ki predstavlja ime datoteke in njeno pot.

### Primer:

            Dim a As String
            FSO.FileNaming = "SYS"
            a = FSO.GetName("C:\Windows\Notepad.exe"  ' Notepad.exe

## GetParentFolderName

Vrne niz, ki vsebuje ime nadrejene mape z imenom navedene datoteke ali mape.

Metoda ne preverja, če podana datoteka ali mapa obstaja.

### Skladnja:

            FSO.GetParentFolderName(FileName As String) As String

### Parametri:

FileName: niz z imenom datoteke ali mape, ki bo analizirana.

### Primer:

            Dim a As String
            FSO.FileNaming = "SYS"
            a = FSO.GetParentFolderName("C:\Windows\Notepad.exe"  ' C:\Windows\

## GetTempName

Vrne naključno izdelano ime začasne mape, ki je uporabno za izvajanje operacij, ki zahtevajo začasno mapo.

Vrnjeno ime datoteke nima pripon. Del vrnjenega niza za mapo je začasna sistemska mapa.

Metode ne ustvari začasne datoteke.

### Skladnja:

            FSO.GetTempName() As String

### Primer:

            Dim a As String
            FSO.FolderNaming = "SYS"
            a = FSO.GetTempName() & ".txt"
            ' "/tmp/SF_574068.txt"

## HashFile

Zgoščevalne funkcije se uporabljajo v kriptografskih algoritmih, za digitalne podpise, overitvene kode sporočil, zaznavanje prevar, prstne odtise, kontrolne vsote (preverjanje integritete sporočil), tabele zgoščenih vrednosti, hrambo gesel in še mnogo drugega.

Metoda HashFile vrne rezultat zgoščevalne funkcije, izvedene na podani datoteki z uporabo navedenega algoritma. Vrnjena vrednost je niz s šestnajstiškimi števkami, zapisanimi z malimi črkami.

Podprti algoritmi zgoščevalne funkcije so: MD5, SHA1, SHA224, SHA256, SHA384 in SHA512.

### Skladnja:

            FSO.HashFile(FileName As String, Algorithm As String) As String

### Parametri:

FileName: niz, ki predstavlja obstoječo datoteko.

Algorithm: eden od podprtih algoritmov.

### Primer:

            FSO.FileNaming = "SYS"
            MsgBox FSO.HashFile("C:\pagefile.sys", "MD5")

## MoveFile

Premakne eno ali več datotek z enega mesta na drugega. Vrne True, če je premaknjena vsaj ena datoteka, ali False, če do napake ni prišlo.

Do napake pride tudi, če parameter Source uporablja nadomestne znake in se z iskanim vzorcem ne ujema nobena datoteka.

Metoda se ustavi nemudoma, ko naleti na napako. Metoda se ne povrne niti ne razveljavi spremembe, opravljene pred nastopom napake.

### Skladnja:

            FSO.MoveFile(Source As String, Destination As String) As Boolean

### Parametri:

Source: lahko je FileName (ime datoteke) ali NamePattern (vzorec imena), ki določa eno ali več datotek, ki jih želite premakniti.

Destination: če je Source ime datoteke (FileName), potem ta parameter nakazuje novo pot in ime datoteke premaknjene datoteke.

Če operacija premika vključuje več datotek, potem mora biti Destination ime mape. Če še ne obstaja, se ustvari.

Če imata Source in Destination isto nadrejeno mapo, bo metoda preimenovala Source.

Nadomestni znaki niso dovoljeni v Destination.

### Primer:

            Dim a As String
            FSO.FileNaming = "SYS"
            FSO.MoveFile("C:\Temp1\*.*", "C:\Temp2\")
            ' Premaknejo se le datoteke, podmape ne

## MoveFolder

Premakne eno ali več map z enega mesta na drugo. Vrne True, če je premaknjena vsaj ena mapa, oz. False, če nastopi napaka.

Do napake pride tudi, če parameter Source uporablja nadomestne znake in se z iskanim vzorcem ne ujema nobena mapa.

Metoda se ustavi nemudoma, ko naleti na napako. Metoda se ne povrne niti ne razveljavi spremembe, opravljene pred nastopom napake.

### Skladnja:

            FSO.MoveFolder(Source As String, Destination As String) As Boolean

### Parametri:

Source: lahko je FolderName (ime mape) ali NamePattern (vzorec imena), ki določa eno ali več map, ki jih želite premakniti.

Destination: Če operacija premika vključuje eno samo mapo, potem je Destination ime in pot premaknjene mape in še ne sme obstajati.

Če premikate več map, Destination določa, kam bodo mape v Source premaknjene. Če Destination ne obstaja, bo ustvarjena.

Nadomestni znaki niso dovoljeni v Destination.

### Primer:

            Dim a As String
            FSO.FileNaming = "SYS"
            FSO.MoveFolder("C:\Temp1\*", "C:\Temp2\")

## OpenTextFile

Odpre datoteko in vrne predmet TextStream, ki ga lahko uporabite za ranje, zapisovanje ali dopisovanje v datoteko.

Upoštevajte, da metoda ne preverja, če je podana datoteka besedilna datoteka.

Metoda vrne predmet Null, če je prišlo do napake.

### Skladnja:

            FSO.OpenTextFile(FileName As String, [IOMode As Integer], [Create As Boolean], [Encoding As String]) As Object

### Parametri:

FileName: ime datoteke, ki jo želite odpreti.

IOMode: vhodno/izhodni način. Lahko je ena od treh konstant: FSO.ForReading (privzeto), FSO.ForWriting ali FSO.ForAppending.

Create: logična vrednost, ki določa, če naj bo ustvarjena nova datoteka, če datoteka z navedenim imenom ne obstaja.

- Če je True, bodo ustvarjene nova datoteka in njene nadrejene mape, če ne obstajajo;

- Če je False, nove datoteke niso ustvarjene (privzeto).

Encoding: nabor znakov, ki naj bo uporabljen. Privzeta kodiranje je »UTF-8«.

### Primer:

            Dim myFile As Object
            FSO.FileNaming = "SYS"
            Set myFile = FSO.OpenTextFile("C:\Temp\ThisFile.txt", FSO.ForReading)
            If Not IsNull(myFile) Then
                ' ...
            End If

## PickFile

Odpre pogovorno okno za odpiranje oz. shranjevanje datotek.

Če je nastavljen način SAVE in izbrana datoteka obstaja, se prikaže opozorilno sporočilo.

### Skladnja:

          FSO.PickFile([DefaultFile As String], [Mode As String], [Filter As String]) As String

### Parametri:

DefaultFile: ta argument je niz, sestavljen iz imena mape in imena datoteke:

- del z imenom mape nakazuje mapo, ki bo prikazana, ko se odpre pogovorno okno (privzeto = nazadnje izbrana mapa);

- del z imenom datoteke določa privzeto datoteko za odpiranje oz. shranjevanje.

Mode: OPEN (vhodna datoteka) ali SAVE (izhodna datoteka). Privzeta vrednost jeOPEN.

Filter: končnica prikazanih datotek, ko se odpre pogovorno okno (privzeto = brez filtra).

### Primer:

            Dim a As Variant
            FSO.FileNaming = "SYS"
            a = FSO.PickFile("C:\", "OPEN", "txt")
            ' Prikazane so le datoteke *.txt

## PickFolder

Odpre pogovorno okno za izbor mape.

### Skladnja:

            FSO.PickFolder([DefaultFolder As String], [FreeText As String]) As String

### Parametri:

DefaultFolder: niz vsebuje ime mape, ki bo prikazana, ko se odpre pogovorno okno (privzeto = nazadnje izbrana mapa).

FreeText: besedilo, ki bo prikazano v pogovornem oknu (privzeto = "").

### Primer:

            Dim a As Variant
            FSO.FileNaming = "SYS"
            a = FSO.PickFolder("C:\", "Izberite mapo ali pritisnite Prekliči")

## SubFolders

Vrne ničelno polje map, shranjenih v dani mapi FolderName.

Seznam lahko filtrirate z nadomestnimi znaki.

### Skladnja:

            FSO.SubFolders(FolderName As String, [Filter As String]) As Variant

### Parametri:

FolderName: niz, ki predstavlja mapo. Mapa mora obstajati. FolderName ne sme opredeljevati datoteke.

Filter: niz, ki vsebuje nadomestne znake ("?" in "*"), ki bodo uporabljeni za seznam map kot rezultatu (privzeto = "").

### Primer:

            Dim folderList As Variant, folder As String
            FSO.FileNaming = "SYS"
            folderList = FSO.SubFolders("/home/user/")
            For Each folder In folderList
                ' ...
            Next folder

Vsi podprogrami ali identifikatorji ScriptForge Basic s predpono podčrtaja (»_«) so rezervirani za interno uporabo. Uporabi v makrih Basic niso namenjeni.

Podobne teme

Storitev ScriptForge.TextStream

Funkcija Input

Ukaz Open